വിശാഖപട്ടണം: ഇംഗ്ലണ്ടിനെതിരായ ടെസ്റ്റ് പരമ്പരയിലെ രണ്ടാം മത്സരത്തില് ടീം ഇന്ത്യയ്ക്ക് മികച്ച വിജയം. 246 റണ്‍സിന്റെ മേല്‍ക്കോയ്മ നേടിയാണ് ആതിഥേയര് ഇംഗ്ലണ്ടിനെ പരാജയപ്പെടുത്തിയത്. 405 റണ്‍സിന്റെ വിജയലക്ഷ്യവുമായി രണ്ടാം ഇന്നിംഗ്‌സില് ബാറ്റിംഗിന് ഇറങ്ങിയ ഇറങ്ങിയ ഇംഗ്ലണ്ട് കേവലം 158 റണ്‍സിന് ഓള് ഔട്ടാവുകയായിരുന്നു. സ്‌കോര്-ടീം ഇന്ത്യ: 455&204, ഇംഗ്ലണ്ട്: 255&158.\nരണ്ടാം ഇന്നിംഗ്‌സില് മൂന്ന് വിക്കറ്റ് വീതം വീഴ്ത്തിയ രവിചന്ദ്ര അശ്വിനും ജയന്ദ് യാദവും രണ്ട് വിക്കറ്റ് വീതം നേടിയ മുഹമ്മദ് ഷമി, രവീന്ദ്ര ജഡേജ എന്നിവരുമാണ് ടീം ഇന്ത്യയ്ക്ക് വലിയ ജയം സമ്മാനിച്ചത്. രണ്ട് ഇന്നിംഗ്‌സുകളിലുമായി യഥാക്രമം 167, 81 റണ്‍സ് വീതമെടുത്ത ടീം ഇന്ത്യ ക്യാപ്റ്റന് വിരാട് കോഹ്‌ലിയാണ് കളിയിലെ താരം. ഇതോടെ, അഞ്ച് ടെസ്റ്റുകളടങ്ങിയ പരമ്പരയില് ടീം ഇന്ത്യ 1-0ത്തിന് മുന്നിലെത്തി.\nമത്സരത്തിന്റെ അവസാന ദിനത്തില് രണ്ട് വിക്കറ്റിന് 81 റണ്‍സ് എന്ന നിലയില് ബാറ്റിംഗ് ആരംഭിച്ച ഇംഗ്ലണ്ട് തുടര്‍ച്ചയായി ബാക്കിയുള്ള വിക്കറ്റുകള് നഷ്ടപ്പെടുത്തുകയായിരുന്നു. സ്‌കോര് ചെയ്യുന്നതിന് മുമ്പ് തന്നെ ബെന് ഡക്കറ്റിനെ വൃദ്ധിമാന് സാഹയുടെ കൈകളിലെത്തിച്ച് അശ്വിനാണ് അഞ്ചാം ദിനത്തിലെ വിക്കറ്റ് വേട്ടയ്ക്ക് തുടക്കം കുറിച്ചത്.\nഅധികം വൈകാതെ രണ്ട് റണ്‍സുമായി മൊയീന് അലിയും പുറത്തായി. ജഡേജയുടെ പന്തില് കോഹ്‌ലിക്ക് ക്യാച്ച് നല്‍കിയായിരുന്നു മൊയീന് അലിയുടെ മടക്കം. പിന്നീട്, ഇംഗ്ലണ്ട് താരങ്ങളുടെ പ്രതീക്ഷയായിരുന്ന ബെന് സ്റ്റോക്‌സ്, ജോ റൂട്ട് എന്നിവര് യഥാക്രമം ആറ്, 25 റണ്‍സ് വീതമെടുത്ത് മടങ്ങി. സ്റ്റോക്‌സിനെ ജയന്ദ് യാദവും ജോ റൂട്ടിനെ മുഹമ്മദ് ഷമിയുമാണ് വിക്കറ്റിന് മുന്നില് കുടുക്കിയത്.\nതുടര്‍ന്ന്, നാല് റണ്‍സ് നേടിയ ആദില് റഷീദിനെയും ഷമി മടക്കി അയച്ചു. പിന്നീട് അശ്വിന്റെ പന്തില് സംപൂജ്യനായി അന്‍സാരിയും പുറത്തായതോടെ ടീം ഇന്ത്യ വിജയമുറപ്പിച്ചു. അധികം വൈകാതെ തന്നെ ആന്‍ഡേഴ്‌സണ് (0), ബ്രോഡ് (5) എന്നിവരെ അരങ്ങേറ്റ താരം ജയന്ദ് യാദവ് എല്‍ബിഡബ്യുവിലും കുടുക്കി. 34 റണ്‍സ് നേടിയ ജോണി ബെയര്‍സ്‌റ്റോ ഇംഗ്ലണ്ട് നിരയില് പുറത്താകാതെ നിന്നു.\nരണ്ടാം ഇന്നിംഗ്‌സില് ടീം ഇന്ത്യ 204 റണ്‍സിന് ഓള് ഔട്ടായതോടെ ഇംഗ്ലണ്ടിന്റെ വിജയലക്ഷ്യം 405 റണ്‍സായി നിശ്ചയിക്കപ്പെടുകയായിരുന്നു. രണ്ടാം ഇന്നിംഗ്‌സില് 204 റണ്‍സ് മാത്രമേ ടീം ഇന്ത്യയ്ക്ക് നേടാനായുള്ളൂ. സ്റ്റുവാര്‍ട്ട് ബ്രോഡ്, ആദില് റഷീദ് എന്നിവരുടെ തകര്‍പ്പന് ബൗളിംഗാണ് ടീം ഇന്ത്യയെ ചെറിയ സ്‌കോറില് ഒതുക്കിയത്.\n81 റണ്‍സെടുത്ത വിരാട് കോഹ്‌ലിയാണ് രണ്ടാം ഇന്നിംഗ്‌സിലെ ഇന്ത്യന് ടോപ് സ്‌കോറര്. അവസാന വിക്കറ്റില് അരങ്ങേറ്റ താരം ജയന്ദ് യാദവും (27) മുഹമ്മദ് ഷമിയും (19) 42 റണ്‍സ് ചേര്‍ത്തതാണ് രണ്ടാം ഇന്നിംഗ്‌സില് ടീം ഇന്ത്യയെ 200 കടക്കാന് സഹായിച്ചത്. 26 റണ്‍സ് നേടിയ അജിങ്ക്യ രഹാനെയാണ് രണ്ടാം ഇന്നിംഗ്‌സില് അല്പമെങ്കിലും പിടിച്ചുനിന്ന മറ്റൊരു ബാറ്റ്‌സ്മാന്.\nഅതേസമയം, ഒന്നാം ഇന്നിംഗ്‌സില് ടീം ഇന്ത്യ 455 റണ്‍സെന്ന മികച്ച സ്‌കോര് കണ്ടെത്തിയിരുന്നു. വിരാട് കോഹ്‌ലിയുടെയും ചേതേശ്വര് പൂജാരയുടേയും സെഞ്ച്വറികളാണ് ആതിഥേയര്‍ക്ക് മികച്ച സ്‌കോര് സമ്മാനിച്ചത്. ആര് അശ്വിന് ഒന്നാം ഇന്നിംഗ്‌സില് അര്‍ധ സെഞ്ച്വറിയും നേടി. ആദ്യ ഇന്നിംഗ്‌സില് ഇംഗ്ലണ്ട് 255 റണ്‍സായിരുന്നു സ്‌കോര് ചെയ്തത്.\nTags:\tcricket test, India, won over England\nഓസ്‌ട്രേലിയക്കെതിരേ റെക്കോര്‍ഡ് ജയത്തോടെ ദക്ഷിണാഫ്രിക്കയ്ക്ക് പരമ്പര\nപാട്രിക് ക്ലൈവര്‍ട്ടിന്റെ മകന് ഫുട്‌ബോളില് അരങ്ങേറി\nവിമര്‍ശകര്‍ക്ക് രൂക്ഷ മറുപടിയുമായി രഞ്ജിത് മഹേശ്വരി\nഅരങ്ങേറ്റം ഗംഭീരമാക്കി ഹാര്‍ദ്ദിക് പാണ്ഡ്യ\nസൗരവ് ഗാംഗുലിക്ക് വധ ഭീഷണി


US Troops to Iraq: പശ്ചിമേഷ്യ യുദ്ധമുനയില്; സൈനിക വിന്യാസം ശക്തമാക്കാന് യുഎസ് - us to send 750 troops to middle east after embassy attack in iraq | Samayam Malayalam\nus to send 750 troops to middle east after embassy attack in iraq\nSamayam Malayalam | Updated: 01 Jan 2020, 01:11:00 PM\nഇറാഖിലെ യുഎസ് എമ്പസിക്ക് നേരെ ആക്രമണം ഉണ്ടായതിന് പിന്നാലെയാണ് മിഡില് ഈസ്റ്റിലെ സൈനികശക്തി വര്‍ധിപ്പിക്കാന് യുഎസ് തീരുമാനിച്ചത്.\nവാഷിങ്ടണ്: പശ്ചിമേഷ്യയിലേക്ക് 750 ട്രൂപ്പ് സൈന്യത്തെ കൂടി അയക്കുമെന്ന് യുഎസ്. ഇറാഖ് തലസ്ഥാനമായ ബാഗ്‍ദാദിലെ യുഎസ് എമ്പസിക്ക് നേരെ ആക്രണം നടന്നതിന് പിന്നാലെയാണ് യുഎസ് മിഡില് ഈസ്റ്റിലെ സൈനികശക്തി വര്‍ധിപ്പിക്കാന് തീരുമാനിച്ചത്.\nAlso Read ആണവ പദ്ധതി തുടരും; പുതിയ ആയുധം ഉടന് ലോകത്തെ കാണിക്കും: കിം ജോങ് ഉന്\nഇറാന് അനുകല പ്രതിഷേധക്കാരാണ് യുഎസ് എമ്പസി ആക്രമിച്ചതെന്ന് യുഎസ് പ്രതിരോധ സെക്രട്ടറി മാര്‍ക് എസ്‍പര് പറഞ്ഞു. യുഎസ് പൗരന്‍മാര്‍ക്കും ഉദ്യോഗസ്ഥര്‍ക്കും സ്ഥാപനങ്ങള്‍ക്കും എതിരായ ആക്രമണങ്ങള് കണക്കിലെടുത്താണ് സൈനികവിന്യാസമെന്നും മാര്‍ക് എസ്‍പര് പറഞ്ഞു. കഴിഞ്ഞ ദിവസം ബാഗ്‍ദാദിലുണ്ടായതുപോലെയുള്ള സംഭവങ്ങള് ഇനി ആവര്‍ത്തിക്കരുതെന്ന് ഉദ്ദേശിച്ചാണ് യുഎസ് നീക്കം.\nAlso Read എന്തുകൊണ്ടാണ് ജനുവരി ഒന്നിന് പുതുവര്‍ഷം ആഘോഷിക്കുന്നതെന്ന് അറിയാമോ?\nയുഎസ് പൗരന്‍മാരെയും താത്പര്യങ്ങളെയും സംരക്ഷിക്കാനും സര്‍ക്കാര് ബാധ്യസ്ഥമാണെന്നും മാര്‍ക് എസ്‍പര് വ്യക്തമാക്കി.\nയുഎസ് എമ്പസി ആക്രമിക്കപ്പെട്ടതിന് പിന്നാലെ ഇറാന് മുന്നറിയിപ്പുമായി യുഎസ് പ്രസിഡന്‍റ് ഡോണള്‍ഡ് ട്രംപ് രംഗത്തെത്തി. യുഎസ് എമ്പസി ആക്രമിച്ചത് ഇറാന് അനുകൂല പ്രതിഷേധക്കാരാണെന്നുും ഇതിന്‍റെ ഫലം അവര് അനുഭവിക്കുമെന്നും ട്രംപ് മുന്നറിയിപ്പ് നല്‍കി.\nAlso Read ജനാധിപത്യത്തിലെ കറുത്ത ദിനം: ഇടതുപാര്‍ട്ടികളുടെ റാലിക്കിടെ സംഘര്‍ഷം; ബംഗ്ലാദേശില് നിരവധിയാളുകള്‍ക്ക് പരിക്ക്\nഏതെങ്കിലും യുഎസ് പൗരന് ജീവന് നഷ്‍ടമാവുകയോ എന്തെങ്കിലും നാശനഷ്‍ടങ്ങളുണ്ടാകുകയോ ചെയ്‍താല് അതിന് ഉത്തരവാദി ഇറാനായിരിക്കുമെന്നും ട്രംപ് ട്വീറ്റ് ചെയ്‍തു. ഇത് മുന്നറിയിപ്പല്ല, താക്കീതാണ്. അവര് വലിയ വില നല്‍കേണ്ടിവരും.-ട്രംപ് കുറിച്ചു. ഒപ്പം പുതുവര്‍ഷ ആശംസകളും ട്രംപ് നേര്‍ന്നിട്ടുണ്ട്.\nആണവ പദ്ധതി തുടരും; പുതിയ ആയുധം ഉടന് ലോകത്തെ കാണിക്കും: കിം ജോങ് ഉന് ആര്‍ട്ടിക്കിള് ഷോ\nയുഎസ് സേന മിഡില് ഈസ്റ്റ് ഇറാഖ് US Troops to Iraq US troops US embassy attack Middle East Iraq\nWeb Title : us to send 750 troops to middle east after embassy attack in iraq\nIndia'എല്ലാ ഇന്ത്യക്കാര്‍ക്കും വാക്സിൻ എന്നു കിട്ടും?' ഇന്ന് പ്രധാനമന്ത്രിയുടെ നേതൃത്വത്തിൽ ഉന്നതതല യോഗം\nBusiness Newsഅത്‍ഭുതമായി ലോകത്തിലെ ആദ്യ ഫ്ലോട്ടിംഗ് ആപ്പിൾ സ്റ്റോർ, ഉപഭോക്താക്കൾക്കൊപ്പം ഇരിച്ചെത്തി സഞ്ചാരികളും


രണ്ടാം ഉത്തോലകത്തിന്റെ ധർമ്മം നിർവ്വഹിച്ചശേഷം നാരങ്ങാഞ്ഞെക്കിയിൽനിന്നും നാരങ്ങാത്തോട് പുറത്തേക്ക് എറിയപ്പെടുന്ന സമയത്താണ് സൗദാമിനി എന്നു പേരുളള പ്രൈവറ്റ് ബസ് വേങ്ങര ബസ്‌സ്‌റ്റാൻഡിനകത്തേക്ക് കയറി ചെന്നത്. കേരളത്തിലെ മറ്റുളള ബസ് സ്‌റ്റാൻഡുകളുടെ നിലവാരത്തിനപ്പുറം വേങ്ങര ബസ് സ്‌റ്റാൻഡും പോകുന്നില്ല. നിലവാരത്തിനപ്പുറം നിൽക്കാനുളള കേരളത്തിലെ ബസ് സ്‌റ്റാൻഡുകളുടെ അപാരമായ കഴിവ് ഒരു ശരാശരി മലയാളി തിരിച്ചറിയാൻ തുടങ്ങിയിട്ട് കാലം കുറെയേറെയായി. വേങ്ങര വലിയന്റെ അഭിപ്രായത്തിൽ ബസ് സ്‌റ്റാൻഡുകൾ വഴിയമ്പലങ്ങളാണ്. ആരൊക്കെയോ എവിടെ നിന്നൊക്കെയോ വരുന്നു; പോകുന്നു. ചിലർ കണ്ടുമുട്ടുന്നു, ചിരിക്കുന്നു, പലതും സംസാരിക്കുന്നു, പിന്നെ വഴി പിരിയുന്നു. വേറൊരർത്ഥത്തിൽ കണ്ടുമുട്ടലുകളുടെയും കൂടിച്ചേരലുകളുടെയും ഒരു തുരുത്ത്. ശബ്‌ദങ്ങളുടെയും കാഴ്‌ചകളുടെയും ഒരു തുണ്ട് ഭൂമി. വരിക്കടകളും ഒന്നിനു പിറകെ ഒന്നൊന്നായി വരികയും പോകുകയും ചെയ്യുന്ന ബസുകളും ബസ് സ്‌റ്റാൻഡുകളുടെ അസ്‌തിത്വമാണ്. മനുഷ്യന് വായുവും വെളിച്ചവും പോലെ...\nനിരക്കടകളുടെ നിരപ്പും പരപ്പും ‘റ’യുടെ ആകൃതിയിലാണ്. ഷോപ്പിംങ്ങ് കോംപ്ലക്‌സ് എന്ന ആധുനിക ആഗോളവൽക്കരണം വരച്ചിരിക്കുന്ന ചിത്രമാണ് വേങ്ങര ബസ്‌സ്‌റ്റാന്റിനെ ഒറ്റനോട്ടത്തിൽ നിന്നും കോർത്തെടുത്താൽ മനസ്സിലാകുന്നത്. ടെലിഫോൺ ബൂത്ത് മുതൽ സാരിക്കടവരേയും, ചായപീടിക മുതൽ ചാരായപീടികവരേയും ഒരു കൂരയ്‌ക്കുകീഴിൽ പരന്നു കിടക്കുകയാണ്. പുസ്‌തകക്കടയും പൊടിക്കടയും തോളുരുമ്മിയിരിക്കുന്നു. പഞ്ചായത്ത് ഗ്രന്ഥശാലയും മൂത്രപ്പുരയും തമ്മിലുളള അകലം അരയടിയാണ്. നാലുചുമരുകളിലാത്ത മൂത്രപ്പുരയുടെ സുഗന്ധം ബസ് സ്‌റ്റാൻഡിലെ കാറ്റിനു പോലുമുണ്ട്.\nടെലിഫോൺ ബൂത്തിന് നിറം നീല. നാല് ചുമരുകൾക്കും ടെലിഫോൺ ബോക്‌സിനും. ഉടമസ്ഥന്റെ മകളുടെ പേരെന്ന് വിലയിരുത്താവുന്ന ടെലിഫോൺ ബൂത്തിന്റെ പേര് ഒരു മാദക നടിയുടെ ഓർമ്മയും കുളിരും തരുന്നു. നൈജീരിയ, കെനിയ, സാംബിയ, എത്യോപ്യ, സുഡാൻ, ഉഗാണ്ട എന്നിങ്ങനെ പോകുന്ന ആഫ്രിക്കൻ രാജ്യങ്ങളിലേക്ക് വിളിക്കാനുളള ഐ.എസ്.ഡി. കോഡുകൾ നിരത്തിയ ഒരു വെളുത്ത ചാർട്ട് ബൂത്തിന്റെ നീലചുമരിൽ തൂങ്ങിയാടുന്നു. ആ ചാർട്ടിനു നേരെ വിപരീതമായി അമേരിക്ക, ബ്രിട്ടൺ, ഫ്രാൻസ്, കാനഡ, ചൈന, ജപ്പാൻ, കുവൈറ്റ്, സൗദി അറേബ്യ, ആസ്‌ത്രേലിയ തുടങ്ങിയ രാജ്യങ്ങളുടെ ഐ.എസ്.ഡി നമ്പറുകളടങ്ങിയ മറ്റൊരു ചാർട്ട്. രണ്ടു ചുമരുകൾക്കിടയിലെ ഉളളവന്റെയും ഇല്ലാത്തവന്റേയും വേർതിരിവ് നോക്കികൊണ്ടാണ് ഐസക് കുറച്ചു നേരമായി ബൂത്തിൽ നിൽക്കുന്നത്. അതൊരു ടെലിഫോൺ ബൂത്ത് മാത്രമല്ല. ഒരു ഫോട്ടോസ്‌റ്റാറ്റ് മെഷീനും ഒരു ലാമിനേഷൻ മെഷീനും മെയിൻ റോഡിലേക്ക് കയറുന്ന രണ്ട് കൈവഴികളെപ്പോലെ വാപൊളിച്ചിരിക്കുന്നു. ഒരു കൂരയ്‌ക്കുകീഴിൽ മൂന്നു തലയുളള ബിസിനസ്, കൊടുക്കുന്നത് പതിപ്പിച്ച് അതേപടി തിരിച്ചു തരുന്ന ഫോട്ടോസ്‌റ്റാറ്റ് വിദ്യ പ്രയോഗിക്കുന്ന കറുത്ത് മെല്ലിച്ച ചെക്കന്റെ മുഖം കണ്ടാൽ ഉഗാണ്ടയിൽ നിന്നും എത്തിയതാണോ എന്നൊരു സംശയം ഉണ്ടായാൽ തെറ്റില്ല. ശരിയുടെയും നന്മയുടെയും നാട്ടിൽ പോഷകാഹാരം ഇപ്പോഴും ക്രീമിലയറിനു മുകളിലായതിനാൽ അവന്റെ വിരലുകൾ ഫോട്ടോസ്‌റ്റാറ്റ് മെഷീനിന്റെ ബട്ടണുകളിലും മുഖം മെഷീൻ പുറപ്പെടുവിക്കുന്ന വെളിച്ചത്തിലും മനസ്സ് ഉമ്മയ്‌ക്ക് മരുന്നിനുവേണ്ടി വാങ്ങിയ കടം കൊടുക്കുന്നതിനെക്കുറിച്ചും സുമംഗലി തിയേറ്ററിലോടുന്ന ‘കൊച്ചുപെണ്ണ്’ എന്ന സിനിമയുടെ പോസ്‌റ്ററിലും കയറിയിറങ്ങുന്നത് നേർവരകളില്ലാത്ത ഒരു പുസ്‌തകത്തിലൂടെയായിരുന്നു.\nവേങ്ങരയുടെ ഉളളിന്റെ ഉളളിലേക്കും അവിടെനിന്ന് ഉളളിലേക്കും പോകാനാണ് വയനാട്ടിൽ നിന്നും ഐസക് എത്തിയത്. ഈ വരവിനെ ഒളിച്ചോട്ടം എന്നും പറയാം. പിതാവിനെ പേടിക്കുന്ന പുത്രന്റെ ഒളിച്ചോട്ടം. തിരനോട്ടത്തിന്റെ അറ്റത്ത് ഐസക് പേടിക്കുന്ന പിതാവ് രണ്ടാനച്ഛൻ. സ്വന്തം അച്ഛനെത്തേടി പിടിക്കാൻ കിളിനക്കോട്ടേയ്‌ക്കുളള ജീപ്പിൽ കയറുമ്പോൾ ഡ്രൈവർ പറയുകയായിരുന്നു കിളിനക്കോട്ടേയ്‌ക്കുളള അവസാന ജീപ്പാണിതെന്ന്. ഐസക്കിന്റെ മനസ്സിൽ ആ വാക്യം സമയബോധം അങ്കുരിപ്പിച്ചു. ഒപ്പം ലോകത്തെന്തിനും ഒരു അവസാന ജീപ്പുണ്ടെന്ന സത്യവും.\nകറുപ്പ് നിറം ഒപ്പിയെടുത്ത ആകാശം ഇപ്പോൾ പെരുമഴ വാരിയെറിയും. ജീപ്പിന്റെ ശബ്‌ദവും ഹെഡ്‌ലൈറ്റിന്റെ വെളിച്ചവും പൊട്ടിപ്പൊളിഞ്ഞു കിടക്കുന്ന റോഡിന്റെ അവസ്ഥയും തനിക്ക് എത്താനുളള അവസാന വഴിയുടെ ഒരറ്റം ഏതെന്നു ഇനിയും ഐസക്കിനു തിട്ടപ്പെടുത്താൻ കഴിഞ്ഞില്ല. ഒരറ്റം ആകാശവും മറ്റേയറ്റം ഭൂമിയും ഭൂമിയുടെ ഒരറ്റം വെളളവും പിന്നെ കാണുന്നതെല്ലാം കൃഷിഭൂമിയുമായിരുന്നു ഐസക്കിന്റെ സ്വന്തം അപ്പനായ താമസന്.\nകിളിനിക്കോട് കവലയെ മടിയിലിരുത്തി കൊണ്ട് ഊരകംമല ചാരിയിരിക്കുന്നു. മഴയത്ത് അവൾ കുളിക്കുകയാണ്. ജീപ്പ് തിരിച്ച് താഴേക്ക് പോകുകയാണ്, യാത്രക്കാരാരുമില്ലാതെ. കൂടെ വന്നവർ വഴിപിരിഞ്ഞു കഴിഞ്ഞു. ആരും പരിചയക്കാരല്ല. ആരും ഒന്നും ചോദിച്ചില്ല. ആരോടും ഒന്നും പറഞ്ഞതുമില്ല. രാത്രിയും മഴയും ഓരോരുത്തരേയും വേഗത്തിൽ വേഗത്തിൽ അകറ്റി.\nമഴയത്ത് ഓരിയിടുന്ന നരികൾ ഊരകം മലയിൽ നിറയെയുണ്ട്. മഴയും നരികളുടെ ഓരിയിടലും ഒലിച്ചിറങ്ങുന്ന മഴവെളളത്തിന്റെ ഇരുട്ടിലെ ശബ്‌ദവും വരാനിരിക്കുന്ന കോളറക്കാലത്തിന്റെ സൂചനകളായി ഐസക്കിനു തോന്നിയത് മഴയിൽ വിറച്ചിരിക്കുന്ന മൂങ്ങയുടെ കണ്ണുകളിൽ നിന്നായിരുന്നു. മൂങ്ങ പിടിച്ചിരിക്കുന്ന മരക്കൊമ്പൊഴികെ വ്രണങ്ങൾ പുറ്റു പിടിച്ചപോലെയുളള മരം ഒരു വിലാപം പോലെ ഇരുട്ടത്ത് വിറയ്‌ക്കുകയായിരുന്നു. എവിടെയോ മറഞ്ഞുപോയ വി.സി.ബാലകൃഷ്‌ണപണിക്കരും ഒരു വിലാപവും ഊരകം മലയും കോളറയും നരിച്ചീറുകളും വി.സിയുടെ സ്‌നേഹനിധിയായ ഭാര്യയും ട്രാക്ക് തെറ്റിയ പാട്ട് പോലെ ഐസക്കിന്റെ തലയ്‌ക്കകത്ത് ഊറിക്കയറിയതിന്റെ പിറകെയായിരുന്നു ഊരകം മലകളുടെ നാഭിയിൽകൂടി ഒരു മിന്നൽ വളളി ഇറങ്ങിപ്പോയത്. മിന്നൽ വളളി തട്ടിയ കരിമ്പാറകൾ തങ്ങളുടെ ഹൃദയങ്ങൾ അരമിനിറ്റുകൊണ്ട് ആകാശദേവനെ തുറന്നു കാണിച്ചു. പെട്ടെന്നുതന്നെ അടയ്‌ക്കുകയും ചെയ്‌തു. തുറക്കുകയും അടയ്‌ക്കുകയും ചെയ്യുന്ന കരിമ്പാറകളുടെ ഹൃദയങ്ങളുടെ രൂപം ഏത് തരത്തിലായിരിക്കും? ചെമ്പരത്തിപ്പൂവിന്റെ രൂപമാണോ? ആമ്പലിന്റെ നിറമാണോ? മുല്ലയുടെ മണമാണോ? മിന്നൽ വളളിയുടെ രൂപമുളള ചിന്തകൾ വേരോടിയ ഐസക്കിന്റെ തലയുടെ മുൻഭാഗം അയാളെ നടത്തിച്ചത് ജോസഫൈന്റെ എസ്‌റ്റേറ്റ് വഴികളിലേയ്‌ക്കാണ്. വഴിയുടെ രണ്ട് വശത്തും നീണ്ടുപോകുന്നത് ഇരുമ്പിന്റെ മുളളുവേലിയും അവയെ താങ്ങി നിറുത്തുന്ന കൽത്തൂണുകളും. വേലിത്തൂണുകൾ കൊത്തിയെടുക്കപ്പെട്ട കല്ലുകളാണ്. അമ്മയിൽ നിന്ന് വേർപ്പെടുത്തിയെടുത്ത കുഞ്ഞുങ്ങളാണ് ഓരോ വേലിത്തൂണുകളും.\nഇടവഴിയിലൂടെ ഒഴുകുന്ന മഴവെളളം പരന്നൊഴുകികൊണ്ടിരുന്നത് ഇഞ്ചിപ്പുരയിടങ്ങളിലേയ്‌ക്കാണ്. ഇഞ്ചിത്തണ്ടുകൾ വെളളത്തിനെ ഊറ്റിയെടുക്കും. സ്‌പോഞ്ച് വെളളത്തെ വലിച്ചെടുക്കും പോലെ. പ്രായം തികഞ്ഞ ഇഞ്ചിച്ചെടികൾ സുഗന്ധം പൊഴിച്ചുകൊണ്ടിരുന്നു. മഴയത്തെ ഇഞ്ചിയ്‌ക്ക് പൂർണ്ണഗർഭിണിയുടെ മനസ്സാണ്. എല്ലാം നിറഞ്ഞ മനസ്സ് അകവും പുറവും ഒരുപോലെ നിറഞ്ഞ മനസ്സ്.\nഇഞ്ചിപുരയിടം കടന്നപ്പോൾ ഐസക് തിരിച്ചറിഞ്ഞത് തന്റെ അപ്പന്റെ വിയർപ്പൂറി കിടക്കുന്ന മഞ്ഞൾപ്പാടങ്ങളെയാണ്. ഇരുട്ടത്തും അപ്പന്റെ വിയർപ്പിന്റെ മണം അവിടെ മുഴുവൻ നിറഞ്ഞുനിൽക്കുന്നു. മുറിച്ചുവച്ച മഞ്ഞയുടെ നിറമാണ് ഐസക്കിന്റെ അമ്മച്ചിക്ക്. ഐസക്കിന്റെ അപ്പൻ താമസനാകട്ടെ ചെളിപിടിച്ചിരിക്കുന്ന മഞ്ഞയുടെ പുറംതോടിന്റെ നിറവും. തൊലിയുടെ നിറത്തിന് കാര്യമുണ്ടെന്ന് ഐസക്കിന് മനസ്സിലായത് അമ്മച്ചി മുപ്പതാം വയസ്സിൽ തന്റെ രണ്ടാനച്ഛനായി ഗബ്രിയേലിനെ വീട്ടിൽ വിളിച്ചു കയറ്റിയപ്പോഴാണ്.\nനിരന്നു നിൽക്കുന്ന കവുങ്ങുകൾ മഴ പെയ്‌തു തോർന്നതിനുശേഷവും പെയ്യുന്നുണ്ടായിരുന്നു. മരം പെയ്യുന്നത് കണ്ടുകൊണ്ടും ഇരുട്ടിൽ പഴുത്ത് കിടക്കുന്ന അടയ്‌ക്കാകൂട്ടങ്ങളെ കുടഞ്ഞെറിയുന്നത് വാവലുകൾ തന്നെയായിരിക്കുമെന്നും ചെളിയിൽ പതിയ്‌ക്കപ്പെടുന്ന കാലടികളുടെ അവസാനം തന്റെ പിതാവിന്റെ മുന്നിൽ തന്നെയായിരിക്കുമെന്നും ഐസക് കണക്ക് കൂട്ടി.\nതന്നെ കാത്തിരിക്കാൻ സാധ്യതയുളളതും ഇല്ലാത്തതുമായ പിതാവിന്റെ മുഖംഃ അതിൽ നിറയെ വെളുത്ത രോമങ്ങളും; നെറ്റിയിൽ പതിഞ്ഞൊട്ടിയ ചുളിവുകളും... വിണ്ടുകീറാൻ തുടങ്ങുന്ന പിതാവിന്റെ ചുണ്ടുകളിൽ ചോരപൊട്ടുമ്പോൾ ഐസക് തിരിച്ചറിയുന്നത് മഞ്ഞുകാലത്തെയാണ്. മഴക്കാലവും മഞ്ഞുകാലവും ഐസക് ഇതുവരെ കണ്ടിരുന്നത് കഴിഞ്ഞ ഒരു വർഷംവരെ അപ്പന്റേയും അമ്മച്ചിയുടേയും ഇടയ്‌ക്കു നിന്നായിരുന്നു. അവരുടെ മഞ്ഞുകാലവും മഴക്കാലവും പാടകെട്ടിയ പാലുപോലെ ചുറ്റിയെടുത്ത് നടന്ന ഐസക്കിന്റെ മുന്നിൽ ജീരകച്ചെടികളും പരുത്തിച്ചെടികളും വിത്തുകുരുക്കൾ പൊട്ടിച്ചു നിന്നു.\nഊരകം മലകൾക്കിടയിലൂടെ അവശേഷിക്കുന്ന മിന്നൽ വളളികൾ ആകാശത്തുനിന്നും വേഗത്തിൽ വേഗത്തിൽ വീണുകൊണ്ടിരുന്നു. ഐസക് അതിവേഗം നടക്കാൻ തുടങ്ങി. റബ്ബർ മരങ്ങളുടെ ഏന്തലുകൾ കേൾക്കാം. മുളകളുടെ ശീൽക്കാരങ്ങളും. തുളളിച്ചിതറാൻ പോകുന്ന കാറ്റിന്റെ ദ്രുതവിന്യാസം ഐസക്കിന്റെ തലയ്‌ക്കു മുകളിൽ പൂർത്തിയായി. ഐസക്കിന്റെ നടത്തം ഓട്ടമായി.... ഓടി ഓടി അയാൾ താമസന്റെ കുടുസുമുറിയുടെ മുന്നിൽ ചെന്നുവീണു. വിശപ്പും ദാഹവും യാത്രാക്ഷീണവും കാറ്റും മഴയും ഐസക്കിനെ വീടിന്റെ വാതിൽക്കൽ വരെ മാത്രമേ എത്തിച്ചുളളൂ. മുട്ടിനോക്കാൻ പോലും കൈയ്യനങ്ങിയില്ല.\nകാറ്റ് മാറുന്നതും മഴ മാറുന്നതും ഐസക്ക് തിരിച്ചറിഞ്ഞു. തന്റെ മുന്നിലെ പിതാവിന്റെ മുറിയും മുറിയെ ചുറ്റിയുളള എസ്‌റ്റേറ്റും എസ്‌റ്റേറ്റിൽ വിളയുന്ന വിവിധ വിളകളുടെ സുഗന്ധവും മഞ്ഞുവീഴ്‌ചയ്‌ക്ക് വഴിമാറുന്നതും ഐസക് തിരിച്ചറിഞ്ഞു.\nഇരുട്ടിൽ തെറിച്ചു വീണത് ഐസക്കിന്റെ ‘അപ്പാ അപ്പാ’യെന്നുളള വിളി മാത്രമായിരുന്നു. തൊണ്ടയിൽ കുരുങ്ങിയ കണമുളളിനെപോലെ ഐസക് അപ്പോഴും നിലത്തുതന്നെ കിടക്കുകയായിരുന്നു. ചെളിപിടിച്ച നിലത്ത് എസ്‌റ്റേറ്റ് പുഴുക്കൾ പുളയുന്നുണ്ടായിരുന്നു. കറുപ്പും വെളുപ്പും നിറമുളളതാണ് എസ്‌റ്റേറ്റ് പുഴുക്കൾ, അവയുടെ രക്തത്തിന് നീലനിറമാണ്. ആര്യന്മാരുടെ രക്തത്തിന്റെ നിറംപോലെ, അതുകൊണ്ടാണ് എസ്‌റ്റേറ്റ് തൊഴിലാളികൾ അതിനെ നീലപ്പുഴുക്കൾ എന്നു വിളിക്കുന്നത്.\nനരികളുടെ ഓരിയിടൽ തീർന്നിരിക്കുന്നു. ദൂരെയെവിടെയോ ഒരു വൃക്ഷകൊമ്പൊടിഞ്ഞു വീഴുന്ന ഒച്ച. ആ കൊമ്പിൽ കൂടുകെട്ടിയിരുന്ന കാക്കകളാകണം അപ്രതീക്ഷിതമായി സംഭവിച്ച അപകടത്തിൽ ഉറക്കെ നിലവിളിക്കാൻ തുടങ്ങിയത്. നിലവിളി ഊരകം മലകളുടെ നെഞ്ചിൽ തട്ടി പ്രതിഫലിച്ചു കൊണ്ടിരുന്നു.\nമലമടക്കുകളിൽ നിന്നും ആ രാത്രി തന്നെ വെളളം മുഴുവനും ഊർന്നുപോയി. പകരം അവിടെ മുഴുവനും മഞ്ഞ് വീഴാൻ തുടങ്ങി. ആൽപ്‌സ് പർവ്വതനിരപോലെ ഊരകം മലകൾ മാറപ്പെട്ടു. ധവളഭൂമിയാണ് നേരം വെളുത്തപ്പോൾ എല്ലാവരും കണ്ടത്.\nഐസക്കും കണ്ടു - വെളുത്ത കുന്നുകൾ!\nതിരിഞ്ഞു നോക്കിയപ്പോൾ എസ്‌റ്റേറ്റ് കാണാനില്ല. രാത്രിയിൽ കണ്ട ഇഞ്ചിച്ചെടികൾ മൂടെരിഞ്ഞു കിടക്കുന്നു. മഞ്ഞൾ ചെടികളിൽ മുഴുവൻ നീലപ്പുഴുക്കൾ അട്ടിപിടിച്ചിരിക്കുന്നു. അടയ്‌ക്കാമരങ്ങളെ ചിതൽ തിന്നു തീർക്കുന്നു.\nഐസക് എണീറ്റ് വേച്ച് വേച്ച് കിഴക്ക് ദിക്കിനെ നോക്കി നടക്കാൻ തുടങ്ങി. കിഴക്കൻ ചരുവിൽ ഒരു പച്ചപ്പാടം. കതിരുകാണാക്കിളികൾ അതിനു മുകളിൽ വട്ടമിട്ടു പറക്കുന്നു. കൈയ്യിലൊരു വടിയുമായി ഒരു വൃദ്ധൻ ആ പച്ചപ്പാടത്തൂടെ നടക്കുന്നു. പച്ചപ്പാടത്തുനിന്നും ഒരു പ്രത്യേകതരം സുഗന്ധം ഐസക്കിന്റെ മൂക്കിൽ അടിഞ്ഞു കയറി. ഒരു വട്ടം കറങ്ങൽ ഐസക്കിന്റെ തലയ്‌ക്കകത്ത് അതിവേഗം നടന്നു. ഐസക്കിനെ കണ്ടിട്ടാകണം ആ വൃദ്ധൻ പറഞ്ഞു. “പോ ദൂരെപോ, ദൂരെ പോ”\nഐസക് കാണാൻ പാടില്ലാത്ത എന്തോ കണ്ട് പേടിച്ചതുപോലെ തിരിഞ്ഞോടാൻ തുടങ്ങി. ഓടിയോടി അയാൾ ഊരകം മലയുടെ ചുവട്ടിലെത്തി. നിറയെ മഞ്ഞുകട്ടകൾ കൊണ്ടുളള വെളളക്കുന്നുകൾക്കുളളിൽ രക്തം തിളയ്‌ക്കുന്നുണ്ടെന്ന് ഐസക് ഒരു ഉൾവിളിയോടെ തിരിച്ചറിഞ്ഞു. തിളച്ചു തുളുമ്പുന്ന രക്തം കാണാൻ ഐസക് മഞ്ഞുവാരാനും പിന്നീട് തിന്നാനും തുടങ്ങി. അപ്പോഴേക്കും മഞ്ഞു തിന്നുന്ന മനുഷ്യനെ കാണാൻ കിളിനക്കോട് കവലയിൽ ആളുകൾ കൂടിക്കഴിഞ്ഞിരുന്നു... അവർക്കിടയിൽ താമസനും ഉണ്ടായിരുന്നു!


Shamna Kasim against Rajesh Pillai - Malayalam Filmibeat\nരാജേഷ് പിള്ള വഞ്ചിച്ചെന്ന് ഷംന കാസിം\n| Updated: Friday, February 6, 2015, 10:04 [IST]\nകൊച്ചി: ട്രാഫിക്കിലൂടെ മലയാള സിനിമയില് ന്യൂജനറേഷന് ട്രെന്റിന് തുടക്കമിട്ട സംവിധായകന് രാജേഷ് പിള്ളയ്‌ക്കെതിരെ കടുത്ത ആരോപണവുമായി നടിയും നര്‍ത്തകിയുമായി ഷംന കാസിം. രാജേഷ് പിള്ളയുടെ അടുത്തിടെ പുറത്തിറങ്ങിയ മിലി എന്ന ചിത്രത്തില് തനിക്ക് വാഗ്ദാനം ചെയ്ത റോള് തരാതെ വഞ്ചിച്ചെന്നാണ് ഷംനയുടെ ആരോപണം.\nഒരു മാധ്യമത്തിനു നല്‍കിയ അഭിമുഖത്തിലാണ് ഷംന തുറന്നടിച്ചത്. മിലിയുടെ മനോഹരമായ കഥകേട്ടാണ് അഭിനയിക്കാന് തയ്യാറായത്. എന്നാല് തന്നോട് പറഞ്ഞതുപോലുള്ള കഥയുടെ തുടക്കവും ഒടുക്കവും സിനിമയില് ഇല്ലായിരുന്നു. തനിക്കായി പറഞ്ഞ റോളും ചിത്രത്തില് ഉണ്ടായില്ല. മിലിയിലെ വേഷത്തില് തീര്‍ത്തും അസംതൃപ്തയാണെന്നും ഷംന പറഞ്ഞു.\nനല്ല കഥയായതുകൊണ്ടുതന്നെ അന്യഭാഷാ സിനികളുടെയും ഡാന്‍സുകളുടെയുമൊക്കെ തീയതികളില് മാറ്റം വരുത്തിയാണ് മിലിയില് അഭിനയിച്ചത്. എന്നാല് പിന്നീട് സംഭവിച്ചതെന്താണെന്ന് തനിക്കറിയില്ല. സിനിമ പുറത്തിറങ്ങിയപ്പോള് തനിക്ക് നിരാശയായിരുന്നു ഫലമെന്ന് അവര് വ്യക്തമാക്കി. സിനിമയേക്കാള് നൃത്തത്തില് ശ്രദ്ധ കേന്ദ്രീകരിക്കാനാണ് തന്റെ തീരുമാനം. നൃത്ത അക്കാദമി തുടങ്ങിയേക്കുമെന്നും ഷംന പറഞ്ഞു.\nനടി അമല പോള് കേന്ദ്ര കഥാപാത്രമായി രാജേഷ് പിള്ളയുടെ മിലി ശരാശരി സിനിമയാണെന്നാണ് പൊതുവെ ഉള്ള വിലയിരുത്തല്. ട്രാഫിക് എന്ന സിനിമയുടെ അമാനുഷ വിജയം മനസിലുണ്ടായിരുന്ന പ്രേക്ഷകരെ നിരാശപ്പെടുത്തുന്നതായിരുന്നു മിലി. എന്നാല് അമലാ പോളിന്റെ കരിയറിലെ മികച്ച കഥാപാത്രങ്ങളിലൊന്നാണ് മിലിയിലേത്.\nMORE MILI NEWS\nഇത് മലയാള സിനിമയുടെ തീര്‍ത്താല് തീരാത്ത നഷ്ടം, ഉദിയ്ക്കും മുമ്പേ....\nഅറുപതിന്റെ മികവില് മിലി\nRead more about: mili shamna kasim rajesh pillai amala paul മിലി രാജേഷ് പിള്ള ഷംന കാസിം അമല പോള്\nMili's role; Shamna Kasim against Rajesh Pillai


ഷംന കാസിമിനെ ഭീഷണിപ്പെടുത്തിയ കേസ്: മുഖ്യപ്രതി അറസ്റ്റിൽ- Main accused arrest in shamna kasim case\nBlack Mailing Case Actress Shamna Kasim Main Accused Arrest\nഷംന കാസിം പരാതി നൽകിയതിനു പിന്നാലെ നിരവധി യുവതികൾ പരാതിയുമായി പൊലീസിനെ സമീപിച്ചിരുന്നു\nJune 27, 2020 12:07:34 pm\nകൊച്ചി: നടി ഷംന കാസിമിനെ ഭീഷണിപ്പെടുത്തി പണം തട്ടിയെടുക്കാൻ ശ്രമിച്ച കേസിലെ മുഖ്യപ്രതി അറസ്റ്റിലായി. പാലക്കാട് സ്വദേശിയായ ഷെരീഫിനെ ഇന്നു പുലർച്ചെയാണ് അറസ്റ്റ് ചെയ്തത്. തമിഴ്നാട്ടിൽ ഒളിവിൽ കഴിയുകയായിരുന്നു ഇയാൾ. കൊച്ചിയിലെത്തിച്ച ഇയാളെ പൊലീസ് വിശദമായി ചോദ്യം ചെയ്തു വരികയാണ്.\nഷംന കാസിം നൽകിയ പരാതിയുമായി ബന്ധപ്പെട്ട കേസില മുഴുവൻ പ്രതികളും പിടിയിലായെന്ന് കേസന്വേഷണ ചുമതലയുളള ഡിസിപി പൂങ്കുഴലി പറഞ്ഞു. മറ്റു യുവതികൾ നൽകിയ പരാതികളിൽ അന്വേഷണം നടക്കുകയാണെന്നും അവർ വ്യക്തമാക്കി.\nRead Also: ഷംന കാസിമിനെ ബ്ലാക്ക്‌മെയില് ചെയ്‍ത കേസ്: പരാതിയുമായി കൂടുതൽ പേർ\nഷംന കാസിം പരാതി നൽകിയതിനു പിന്നാലെ നിരവധി യുവതികൾ പരാതിയുമായി പൊലീസിനെ സമീപിച്ചിരുന്നു. ഷംന കാസിമിന്റെ കേസിലും മറ്റ് യുവതികളില്‍നിന്ന് പണം തട്ടിയെടുത്ത കേസുകളിലും പിടിയിലായ സംഘത്തിന്റെ തലവന് ഷെരീഫെന്നാണ് പൊലീസ് സംശയിക്കുന്നത്. സിനിമയിലും സീരിയയിലും അഭിനയിക്കാൻ അവസരം നൽകാമെന്ന് പറഞ്ഞാണ് സംഘം മോഡലുകളടക്കമുളള യുവതികളെ വലയിൽ വീഴ്ത്തിയത്. പിന്നീട് ഇവരെ ഭീഷണിപ്പെടുത്തി പണം തട്ടിയെടുക്കുകയായിരുന്നു. കേസിൽ സിനിമാമേഖലയിലും സീരിയൽ മേഖലയിലും ഉള്ളവർക്ക് പങ്കുണ്ടോയെന്ന കാര്യവും പൊലീസ് അന്വേഷിക്കുന്നുണ്ട്.\nനേരത്തെ, ഷംനയുടെ അമ്മ നൽകിയ പരാതിയിൽ പൊലീസ് നാലു പ്രതികളെ പിടികൂടിയിരുന്നു. തൃശൂർ സ്വദേശികളായ ശരത്, അ‌ഷറഫ്, റഫീക്ക്, രമേശ് എന്നിവരാണ് പിടിയിലായത്. വീട്ടിലെത്തിയ സംഘം ഷംനയുടെ വീടും പരിസരവും വീഡിയോയിൽ പകർത്തുകയും ഒരു ലക്ഷം രൂപ നൽകിയില്ലെങ്കിൽ കരിയർ നശിപ്പിക്കുമെന്ന് ഭീഷണിപ്പെടുത്തുകയും ചെയ്തുവെന്നാണ് പരാതി. വിവാഹ ആലോചനയുമായി വന്നവരാണ് പിന്നീട് പണം ചോദിച്ച് ഭീഷണിപ്പെടുത്തിയത്.\nതിരുവനന്തപുരത്ത് കൂടുതൽ കണ്ടെയ്ൻമെന്റ് സോണുകൾ; അതീവ ജാഗ്രതയിൽ തലസ്ഥാനം


Todays headlines ഇന്നത്തെ പ്രധാനവാര്‍ത്തകള് (31-10-2021)\nഇന്നത്തെ പ്രധാനവാര്‍ത്തകള് (31-10-2021)\nതിരുവനന്തപുരം പിഡബ്ല്യുഡി റസ്റ്റ് ഹൗസില് പൊതുമരാമത്ത് വകുപ്പ് മന്ത്രി പി എ മുഹമ്മദ് റിയാസിന്റെ മിന്നല് പരിശോധന. നവംബര് ഒന്ന് മുതല് റസ്റ്റ് ഹൗസുകളില് ഓണ്‍ലൈന് ബുക്കിംഗ് തുടങ്ങുന്നതിനുമുന്നോടിയായി ഒരുക്കങ്ങള് വിലയിരുത്താന് എത്തിയതായിരുന്നു മന്ത്രി. മുറികളിലും അടുക്കളയിലും ശുചിത്വമില്ലായ്മ ശ്രദ്ധയില്‍പ്പെട്ട മന്ത്രി ഉദ്യോഗസ്ഥരെ ശാസിച്ചു.\nകള്ളപ്പണകേസിൽ ജാമ്യം ലഭിച്ച് ജയിൽ മോചിതനായ ബിനീഷ് കോടിയേരി തിരുവനന്തപുരത്ത് എത്തി. ഇത്രയും കാലം ജയിലിൽ കിടന്നത് ഭീഷണിക്ക് വഴങ്ങാത്തതിനാലെന്ന് പ്രതികരണം. വൈകിയാണെങ്കിലും നീതി ലഭിച്ചു. കോടതിയോട് നന്ദിയെന്നും ബിനീഷ് കോടിയേരി പ്രതികരിച്ചു.\nനെടുമ്പാശ്ശേരിയില് വന് സ്വര്‍ണവേട്ട; രണ്ടരക്കോടിയുടെ സ്വര്‍ണവുമായി ആറുപേര് പിടിയില്\nനെടുമ്പാശ്ശേരി വിമാനത്താവളത്തില് വന് സ്വര്‍ണവേട്ട. അഞ്ചുകിലോ സ്വര്‍ണം കടത്താന് ശ്രമിച്ച ആറുപേരെ പിടികൂടി. രണ്ടര കോടി വിലവരുന്ന സ്വര്‍ണമാണ് നെടുമ്പാശ്ശേരിയില് നിന്നും പിടിച്ചെടുത്തത്.കൊച്ചി കസ്റ്റംസ് പ്രിവന്റിവ് യൂണിറ്റ് നടത്തിയ മിന്നല് പരിശോധനയിലാണ് സ്വര്‍ണമിശ്രിതം പിടിച്ചത്\nകേരളത്തെ നടുക്കിയ പുറ്റിങ്ങല് വെടിക്കെട്ടപകടത്തില് കുറ്റപത്രം തയ്യാറായി. സംസ്ഥാന ചരിത്രത്തിലാദ്യമായി പെന്‍ഡ്രൈവില് കുറ്റപത്രം നല്‍കുന്നതെന്ന പ്രത്യേകതയും കേസിനുണ്ട്. ഡിജിറ്റല് രൂപത്തിലാക്കിയ കുറ്റപത്രം വൈകാതെ കോടതിയിലും സമര്‍പ്പിക്കും.\nസ്ഥിതിഗതികൾ വിലയിരുത്താൻ മന്ത്രിമാർ മുല്ലപ്പെരിയാർ സന്ദർശിച്ചു. മന്ത്രിമാരായ റോഷി അഗസ്റ്റിനും, പി പ്രസാദുമാണ് സന്ദർശനം നടത്തിയത്. മുല്ലപ്പെരിയാറിലെ ജലനിരപ്പ് 138 അടിയാക്കണം എന്ന് ജല വിഭവവകുപ്പ് മന്ത്രി റോഷി അഗസ്റ്റിൻ ചൂണ്ടിക്കാട്ടി. കൂടുതൽ വെള്ളം കൊണ്ടുപോകണമെന്ന് തമിഴ്നാടിനോട് ആവശ്യപ്പെടും\nഒന്നരവർഷത്തെ ഇടവേളക്ക് ശേഷം നാളെ സംസ്ഥാനത്തെ സ്കൂളുകൾ തുറക്കും. നാളെ രാവിലെ 8.30ക്ക് തിരുവനന്തപുരം കോട്ടൺഹിൽ സ്കൂളിലാണ് സംസ്ഥാനതല ഉദ്ഘാടനം. കൊവിഡ് പ്രോട്ടോക്കാൾ പാലിച്ചാണ് പ്രവേശനോത്സവത്തോടെയുള്ള സ്കൂൾ തുറക്കൽ\nരാജ്യത്ത് പെട്രോള്, ഡീസല് വില ഇന്നും കൂട്ടി. പെട്രോള് വില ലിറ്ററിന് 35 പൈസയും ഡീസല് ലിറ്ററിന് 37 പൈസയുമാണ് കൂട്ടിയത്. കഴിഞ്ഞ ദിവസവും സമാനമായ നിരക്കാണ് പെട്രോളിനും ഡീസലിനും വര്‍ധിപ്പിച്ചത്.


മടങ്ങിയെത്തുമെന്ന ദൃഢനിശ്ചയത്തോടെ കാശ്മീരികള് സ്വദേശത്തേക്ക് യാത്ര തിരിച്ചു\n''കോവിഡ് പ്രതിസന്ധി അവസാനിച്ച്, എല്ലാം പൂര്‍വ്വസ്ഥിതിയിലാകുന്നതോടെ ഞങ്ങള് മടങ്ങിയെത്തും, ഞങ്ങള്‍ക്ക് ഇവിടം പൂര്‍ണ്ണമായി ഉപേക്ഷിക്കാനാകില്ല" കുമളിയില് നിന്ന് കാശ്മീരിലേയ്ക്ക് മടങ്ങുന്ന ശ്രീനഗര് സ്വദേശി ഇംതിയാസ് അഹമ്മദ് ഷായുടെ വാക്കുകളാണിത്. തങ്ങള് വര്‍ഷങ്ങളായി താമസിച്ച് ഉപജീവനം നടത്തിയ, തങ്ങളുടെ കുഞ്ഞുമക്കള് ജനിച്ചു വളര്‍ന്ന കുമളിയെ മറക്കാനാകില്ലെന്നും കോവിഡ് മഹാമാരിക്ക് ശമനമായി ബിസിനസ് പുനരാരംഭിക്കാനായാല് ഉടന് മടങ്ങിയെത്തുമെന്നും കാശ്മീരിലേയ്ക്ക് മടങ്ങുന്ന ഓരോരുത്തരുടെയും കണ്ണുകള് പറയാതെ പറഞ്ഞു.\nതേക്കടി വിനോദ സഞ്ചാര കേന്ദ്രത്തിലേക്കെത്തുന്നവര്‍ക്ക് കരകൗശല വസ്തുക്കളും ഹാന്‍ഡ് വര്‍ക്ക് ഡ്രസുകളുമായി കുമളിയില് സ്ഥാപനങ്ങള് നടത്തിയിരുന്ന കാശ്മീരികളാണ് സ്വദേശത്തേയ്ക്ക് മടങ്ങിയത്. കോവിഡ് രോഗബാധ ടൂറിസം മേഖലയെ സാരമായി ബാധിച്ചതോടെ ഇവരുടെ വ്യാപാരവും പൂര്‍ണ്ണമായും തകര്‍ന്നു. ഇതേ തുടര്‍ന്നാണ് ഇവര് സ്വദേശത്തേക്ക് മടങ്ങാന് തീരുമാനിച്ചത്. കോവിഡ് നാലാം ഘട്ട ലോക്ക് ഡൗണ് ഇളവുകളെ തുടര്‍ന്നാണ് ഇവര്‍ക്ക് മടക്കയാത്രയ്ക്ക് അവസരമൊരുങ്ങിയത്. കുമളിയില് നിന്നും 101 കാശ്മീരികളാണ് സ്വദേശമായ കാശ്മീര് വാലിയിലേയ്ക്ക് ഇന്നലെ (20/5/20) വൈകിട്ട് അഞ്ചേമുക്കാലോടെ യാത്ര തിരിച്ചത്. ഇതില് കൊച്ചു കുഞ്ഞുങ്ങള് ഉള്‍പ്പെടെ ഇരുപതോളം കുടുംബങ്ങളുണ്ട്. പുരുഷന്‍മാര് -56, സ്ത്രീകള് -21, കുട്ടികള് - 24 എന്നിങ്ങനെയാണ് മടങ്ങിയവരുടെ എണ്ണം.\nകോവിഡ് മാനദണ്ഡങ്ങള് എല്ലാം പാലിച്ച് കുമളി ബസ് സ്റ്റേഷനില് തയ്യാറാക്കിയ പ്രത്യേക കൗണ്ടറില് തിരിച്ചറിയല് രേഖകള് പരിശോധിച്ചും പ്രാഥമിക പരിശോധന നടത്തിയും മെഡിക്കല് സര്‍ട്ടിഫിക്കറ്റുകള് നല്കി, യാത്രാവേളയില് കഴിക്കുവാന് ഭക്ഷണ കിറ്റും കുടിവെള്ളവും നല്കിയാണ് ജില്ലാ ഭരണകൂടം ഇവരെ കെ.എസ്.ആര്.ടി.സി ബസുകളില് യാത്രയാക്കിയത്. ഇവര്‍ക്കായുള്ള ഭക്ഷണ കിറ്റും വെള്ളവും വിതരണ ഉദ്ഘാടനം ഇടുക്കി ആര് ഡി ഒ അതുല് .എസ്. സ്വാമിനാഥ് നിര്‍വഹിച്ചു. ബസ് ചാര്‍ജ് ഈടാക്കാതെ മൂന്ന് ബസുകളിലായിട്ടാണ് ഇവരെ എറണാകുളം റെയില്‍വേ സ്റ്റേഷനിലെത്തിച്ചത്. തൊടുപുഴയില് നിന്നും ആറ് ഹിമാചല് പ്രദേശുകാരും നാല് പഞ്ചാബികളും ഇവരോടൊപ്പം മടങ്ങുന്നുണ്ട്. ഇടുക്കി ജില്ലാ സര്‍വേ സൂപ്രണ്ട് എസ്.അബ്ദുള് കലാം ആസാദ് ഇവരെ ട്രെയിനില് കയറ്റി യാത്രയാക്കുന്നതു വരെ ഒപ്പമുണ്ട്.\nഎറണാകുളത്തു നിന്നും രാത്രി 11.50 ന് തിരുവനന്തപുരം - ഉദംപൂര് ടെയിനില് യാത്ര തുടരുന്ന ഇവര് 23 ന് ഉച്ചയ്ക്ക് 1.55 ന് കാശ്മീരിലെ ഉദംപൂര് റെയില്‍വേ സ്റ്റേഷനില് എത്തിച്ചേരും. പഞ്ചാബിലെ സിര്‍ഹിന്ദ്, ഹിമാചല് പ്രദേശിലെ കണ്ട്രോറി , കശ്മീരിലെ ഉദംപൂര് എന്നീ മൂന്നു സ്റ്റോപ്പുകളാണ് ട്രെയിന് അനുവദിച്ചിട്ടുള്ളത്.\nസംസ്ഥാനത്തു നിന്നും ആകെ 761 കാശ്മീരികളാണ് ഈ ട്രെയിനില് സ്വദേശത്തേയ്ക്ക് മടങ്ങുന്നത്. കൊച്ചി-310, വര്‍ക്കല - 85, തിരുവനന്തപുരം - 230, ആലപ്പുഴ-30, കുമളി - 100, കോഴിക്കോട് -6എന്നിങ്ങനെയാണ് ഇവരുടെ എണ്ണം.\nഇരുപത് വര്‍ഷത്തോളമായി കുമളിയില് സ്ഥിരതാമസക്കാരാണ് ഇന്നലെ മടങ്ങിയ കാശ്മീരികളില് ഭൂരിഭാഗവും. ഇവരുടെ കുട്ടികളില് പലരും ഇവിടെ ജനിച്ചവരാണ്. ഇവിടുത്തെ സ്‌കൂളുകളിലാണ് പഠിക്കുന്നത്. എല്ലാ വര്‍ഷവും സ്‌കൂള് അവധിക്കാലത്താണ് ഇവര് സ്വദേശത്ത് പോയി ബന്ധുക്കളെ സന്ദര്‍ശിച്ചിരുന്നത്. ഇത്തവണ ഇപ്പോള് പോകുന്നുവെങ്കിലും സ്‌കൂളുകളില് അധ്യയനം ആരംഭിക്കുന്നതോടെ മടങ്ങിയെത്താമെന്ന പ്രതീക്ഷയാണിവര്‍ക്കുള്ളത്. ലോക്ക് ഡൗണിലും കേരളം നല്‍കിയ സുരക്ഷിതത്വം വലുതാണെന്നും ആരോഗ്യമേഖലയില് കേരളം ഏറ്റവും മികച്ചതാണെന്നും തിരിച്ചു വരാനുള്ള മടക്കം മാത്രമാണിതെന്നും അവര് ഏകസ്വരത്തില് പറഞ്ഞു.\nനിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 213 കേസുകള്; മാസ്ക് ധരിക്കാത്തത് 2989 പേര്\nഇന്ന് 2435 പേര്‍ക്ക് കോവിഡ്-19 സ്ഥിരീകരിച്ചു. ഇന്ന് ആശുപത്രിയില് പ്രവേശിപ്പിച്ചവര് 169\nവാക്‌സിനേഷന് ആക്ഷന് പ്ലാന് രൂപീകരിച്ചു: മന്ത്രി വീണാ ജോര്‍ജ്. വാക്‌സിനേഷന്...


ഭൂസമര നായിക ലീല അന്തരിച്ചു – Wayanad News Daily\nBy Editor Desk\t On May 23, 2022\nമാനന്തവാടി: സിപിഐ-എം പ്രവർത്തകയും ആദിവാസി ക്ഷേമ സമിതിയുടെ സജീവ അംഗവുമായ സഖാവ് ലീല(65) ഹൃദയാഘാതത്തെ തുടർന്ന് അന്തരിച്ചു. ഭർത്താവ് പരേതനായ വെള്ളി.പണിയ ഗോത്രത്തിൽ പെട്ട അവർ ജില്ലയിൽ ഭൂമിയുടെ അവകാശത്തിനായുള്ള സമരങ്ങളിൽ പ്രചോദനാത്മക സാന്നിധ്യമാണ് അറിയിച്ചത്. സംസ്ഥാനത്ത് കോൺഗ്രസ് നേതൃത്വത്തിലുള്ള യുഡിഎഫ് സർക്കാരിന്റെ കാലത്ത് ഗോദാവരി ഭൂസമരവുമായി ബന്ധപ്പെട്ട്\nകണ്ണൂർ സെൻട്രൽ ജയിലിൽ ഒരു മാസത്തിലേറെയായി ജയിൽവാസം അനുഭവിക്കേണ്ടി വന്നു. നിരവധി തവണ അറസ്റ്റുകൾ നേരിടേണ്ടി വന്നു. വാർലി ആദിവാസി സമര നേതാവും അഖിലേന്ത്യാ കിസാൻ സഭയുടെ മുൻ അധ്യക്ഷനുമായിരുന്ന ഗോദാവരി പരുലേക്കറുടെ പേരിൽ സഖാവ് ലീലയ്ക്കും ഗോദാവരി കോളനിയിൽ ഏക്കറോളം ഭൂമി ലഭിച്ചു.\nസിപിഐ എം, ആദിവാസി ക്ഷേമ സമിതി, അഖിലേന്ത്യാ കിസാൻ സഭ എന്നിവയുടെ നേതൃത്വത്തിൽ നടന്ന സമരങ്ങളിൽ സഖാവ് ലീല സജീവ പങ്കാളിയായിരുന്നു. ഇന്നലെ മീനങ്ങാടിയിൽ നടന്ന ആദിവാസി ക്ഷേമ സമിതി സമ്മേളനത്തിൽ പങ്കെടുത്തിരുന്നു. ലീലയുടെ മരണത്തോടെ പാർട്ടിക്കും ഇടതുപക്ഷ പ്രസ്ഥാനത്തിനും പ്രതിബദ്ധതയുള്ള പ്രവർത്തകയാണ് നഷ്ടമായത്.\nസംസ്ഥാനത്ത് ഇന്ന് ഒറ്റപ്പെട്ട മഴ സാധ്യത; ജാഗ്രത മുന്നറിയിപ്പില്ല, മത്സ്യബന്ധനത്തിനും വിലക്കില്ല


ക്വിഡ് vs ഓൾട്ടോ കെ10- ഒരു എഎംടി പോരാട്ടം - Malayalam DriveSpark\nPublished: Friday, March 4, 2016, 12:54 [IST]\nമാരുതി സുസുക്കി ഓൾട്ടോയാണ് നിലവിൽ ഇന്ത്യയിൽ ഏറ്റവും കൂടുതലായി വിറ്റഴിക്കപ്പെടുന്ന വാഹനം. ജനവരിയിൽ ഈ വാഹനത്തിന്റെ മൂന്ന് ലക്ഷം യൂണിറ്റുകളാണ് വിറ്റഴിച്ചിട്ടുള്ളത്. ഓൾട്ടോയുടെ ഈ പുതിയ റെക്കോർഡ് മറികടക്കണം എന്ന ലക്ഷ്യത്തോടെ റിനോ ചെറുവാഹനം ക്വിഡുമായി എത്തിയിരിക്കുന്നു.\nറിനോ ക്വിഡ് ടെസ്റ്റ് ഡ്രൈവ് റിവ്യൂ\nഅടുത്തിടെ നടന്ന ഓട്ടോഎക്സ്പോയിലാണ് റിനോ ക്വിഡിന്റെ 1.0ലിറ്റർ എഎംടിയെ അവതരിപ്പിച്ചത്. നിവവിലുള്ള ഓള്‍ട്ടോ എഎംടിയുമായി കിടപിടിക്കാൻ ക്വിഡിനാകുമോയെന്ന് കണ്ടറിയേണ്ടതുണ്ട്. ഇവ തമ്മിലുള്ള താരതമ്യം ചുവടെ ചേർത്തിരിക്കുന്നു.\nക്വിഡ് 800സിസിയുടെ ഡിസൈനാണ് എഎംടി വേരിയന്റിന് പകർന്ന് നൽകിയിട്ടുള്ളത്. സൈഡ് പാനലിൽ ഗ്രാഫിക്സും, പിൻവശത്തായി ഈസി-ആർ ബാഡ്ജിംഗും ഉൾപ്പെടുത്തിയിരിക്കുന്നു. 4.1 ടച്ച് സ്ക്രീനിന് താഴെയായിട്ടാണ് ഈസി-ആർ ഡയൽ സ്ഥാപിച്ചിട്ടുള്ളത്. ഡയൽ തിരിച്ച് കൊണ്ട് ന്യൂട്രൽ, ഡ്രൈവ്, റിവേഴ്സ് മോഡുകളിലേക്ക് മാറ്റാവുന്നതാണ്.\nഡിസൈൻ- ഓൾട്ടോ കെ10\nഓൾട്ടോ കെ10 എഎംടിക്ക് മുൻഗാമികളെ അപേക്ഷിച്ച് ഒരു അഗ്രസീവ് ലുക്കാണ് നൽകിയിട്ടുള്ളത്. വലുപ്പമേറിയ ഹെഡ്‌ലാമ്പുകളും, സ്പോർടി എയർഡാമുകളുമാണ് ഈ വാഹനത്തിന്റെ മറ്റൊരു സവിശേഷത. കൂടാതെ കമ്പനിയിതിന്റെ വീൽ 13ഇഞ്ചാക്കി ഉയർത്തിയിട്ടുമുണ്ട്. പതിവ് എജിഎസ് ഗിയർനോബ് തന്നെയാണ് കെ 10ൽ ഉപയോഗിച്ചിട്ടുള്ളത്.\n1.0ലിറ്റർ സ്മാർട് കൺട്രോൾ എഫിഷ്യൻസി എൻജിനാണ് റിനോ ക്വിഡ് എഎംടിയിൽ ഉൾപ്പെടുത്തിയിരിക്കുന്നത്. 5സ്പീഡ് ഓട്ടോമാറ്റിക് ഗിയർബോക്സുമായിട്ടാണ് ഈ എൻജിൻ ഘടിപ്പിച്ചിട്ടുള്ളത്.\nഎൻജിൻ- ഓൾട്ടോ കെ10\nഓൾട്ടോ കെ10ന് കരുത്തേകാൻ 67കുതിരശക്തിയും 90എൻഎം ടോർക്കുമുള്ള 1.0ലിറ്റർ ത്രീ സിലിണ്ടർ കെ നെക്സ്റ്റ് എൻജിനാണ് ഉപയോഗിച്ചിട്ടുള്ളത്. കൂടാതെ 5സ്പീഡ് ഓട്ടോമാറ്റിക് ഗിയർബോക്സാണുള്ളത്.\n800സിസി ക്വിഡിൽ നിന്നും വ്യത്യസ്തമായി ഡിജിറ്റൽ ഇൻസ്ട്രുമെന്റ് ക്ലസ്റ്റർ, ക്രോം ഫിനിഷ്ഡ് എയർ വെന്റുകൾ,നാവിഗേഷൻ ഉൾക്കൊള്ളിച്ച7ഇഞ്ച് ടച്ച് സ്ക്രീൻ ഇൻഫോടെയിൻമെന്റ് സിസ്റ്റം, 300 ലിറ്റർ ബൂട്ട് സ്പേസ് എന്നിവയാണ് എഎംടി വേരിയന്റിൽ ഉൾപ്പെടുത്തിയിരിക്കുന്നത്.\nനിലവിൽ മാരുതി സുരക്ഷാ ഫീച്ചറുകളായ എയർബാഗുകൾ, എബിഎസ്, ഇബിഡി എന്നിവ ഓൾട്ടോ കെ10ൽ ഉപയോഗിച്ചിട്ടില്ല. 2017 ആകുമ്പോഴേക്കും ഗവൺമെന്റ് എല്ലാ വാഹനങ്ങളിലും സുരക്ഷാസംവിധാനങ്ങൾ നിർബന്ധമാക്കുമെന്നതിനാൽ, മാരുതി ഇനിയങ്ങോട്ട് ഈ ഫീച്ചറുകൾ ഓൾട്ടോയിൽ ഉൾപ്പെടുത്തുമെന്ന് പ്രതീക്ഷിക്കാം.\nമാരുതി ഓൾട്ടോ കെ10ൽ സുരക്ഷാ ഫീച്ചറുകൾ ഉൾപ്പെടുത്തിയിട്ടില്ലെങ്കിലും ഗവൺമെന്റ് നിയമങ്ങൾ പാലിക്കേണ്ടതുണ്ട് എന്നതിനാൽ വരും കാലങ്ങളിൽ സുരക്ഷാ ഫീച്ചറുകൾ ഉൾക്കൊള്ളിച്ച കെ10 ലഭ്യമായിരിക്കും.\nക്വിഡ് 800സിസിയിൽ എബിഎസ്, ഇബിഡി ഒഴികെ ഡ്രൈവർ സൈഡ് എയർബാഗ് ഉൾപ്പെടുത്തിയിട്ടുണ്ട്. എല്ലാ അവശ്യ സുരക്ഷാ സംവിധാനങ്ങളും ഉൾപ്പെടുത്തിയാണ് ക്വിഡ് എഎംടിയെ ഇറക്കിയിട്ടുള്ളത്.\nദില്ലി എക്സ്ഷോറൂം വില\nമാരുതി സുസുക്കി ഓൾട്ടോ കെ10 എജിഎസ്- 4.06ലക്ഷം രൂപ\nറിനോ ക്വിഡ് 1.0 എഎംടി- 3.10-3.90 ലക്ഷം രൂപ\nവില്പനയിൽ മുന്നേറിക്കൊണ്ടിരിക്കുന്ന മാരുതി ഓൾട്ടോയുമായി കടുത്ത മത്സരത്തിലേർപ്പെടുക എന്ന ലക്ഷ്യത്തോടെയാണ് ക്വിഡ് എഎംടി എത്തിയിരിക്കുന്നത്. എന്നിരുന്നാലും ഓൾട്ടോയ്ക്ക് ഇപ്പോഴും ഇന്ത്യക്കാരുടെ മനസിൽ ഒരു പ്രത്യേക സ്ഥാനമുണ്ട്. ഇത്തരത്തിലുള്ള അടുപ്പം ക്വിഡ് എഎംടിക്ക് നേടിയെടുക്കാൻ സാധിക്കുമോയെന്ന് കാത്തിരുന്ന് കാണാം.\nമാരുതി എസ് ക്രോസ്സും ഹ്യൂണ്ടായ് ക്രെറ്റയും ഒരു താരതമ്യം\nകൂടുതല്... #മാരുതി #റിനോ #maruti #renault


കനത്ത സുരക്ഷയില് അഫ്ഗാന് തെരഞ്ഞെടുപ്പ് | islamonlive\nകോവിഡ് പ്രതിരോധം: സഹകരിച്ച് പ്രവര്‍ത്തിക്കാനൊരുങ്ങി യു.എ.ഇയും ഇറാനും\nഅറഫാ ദിന സംഗമം നടത്തി\nലെബനാന്: അഞ്ച് ലക്ഷം കുട്ടികള് പട്ടിണിയിലേക്കെന്ന് റിപ്പോര്‍ട്ട്\nആത്മനിര്‍വൃതിയോടെ ഹാജിമാര് മടങ്ങിത്തുടങ്ങി; ഹജ്ജ് പരിസമാപ്തിയിലേക്ക്\nയു.എസ് ആസ്ഥാനമായ ഭീകരസംഘടനയുടെ തലവനെ അറസ്റ്റ് ചെയ്തതായി ഇറാന്\nപ്രത്യാശകളുടെ ഒരു ലോകവും വ്യക്തിത്വവും\nഅറബ് ലോകത്തെ ആദ്യത്തെ ആണവ നിലയത്തിന് തുടക്കമിട്ട് യു.എ.ഇ\nHome/Politics/Asia/കനത്ത സുരക്ഷയില് അഫ്ഗാന് തെരഞ്ഞെടുപ്പ്\nകാബൂള്: കനത്ത സുരക്ഷാ ഭീഷണിക്കിടയില് അഫ്ഗാന് പാര്‍ലമെന്റ് തെരഞ്ഞെടുപ്പ് പുരോഗമിക്കുന്നു. താലിബാന് സായുധ സംഘങ്ങളുടെ ഭാഗത്തു നിന്നുമാണ് കനത്ത ഭീഷണിയുള്ളത്. തെരഞ്ഞെടുപ്പ് ബഹിഷ്‌കരിക്കാനാണ് താലിബാന് ആഹ്വാനം ചെയ്തിരിക്കുന്നത്. രാവിലെ ഏഴു മുതല് വൈകീട്ട് നാലു വരെയാണ് തെരഞ്ഞെടുപ്പ്.9ലക്ഷത്തോളം വോട്ടര്‍മാരാണ് രാജ്യത്തുള്ളത്. 21,000 വോട്ടിങ് സ്റ്റേഷനുകളും 51,000 പോളിങ് സെന്ററുകളുമാണ് രാജ്യത്ത് ഒരുക്കിയിട്ടുള്ളത്. 33 പ്രവിശ്യകളാണ് തെരഞ്ഞെടുപ്പ് നടക്കുന്നത്. കനത്ത സുരക്ഷയാണ് പൊലിസ് പോളിങ് സ്‌റ്റേഷനുകളില് ഒരുക്കിയിട്ടുള്ളത്. 70,000 സുരക്ഷ ഉദ്യോഗസ്ഥരെയാണ് വിവിധ കേന്ദ്രങ്ങളില് വിന്യസിച്ചിട്ടുള്ളത്.\nഅതേസമയം, പൊലിസ് മേധാവി കൊല്ലപ്പെട്ടതിനെത്തുടര്‍ന്ന് കാന്തഹാര് പ്രവിശ്യയിലെ തെരഞ്ഞെടുപ്പ് മാറ്റി വച്ചിട്ടുണ്ട്. ഒരാഴ്ച കഴിഞ്ഞാകും ഇവിടെ തെരഞ്ഞെടുപ്പ് നടക്കുക. ഇന്റലിജന്‍സ് മേധാവിയും നേരത്തെ കൊല്ലപ്പെട്ടിരുന്നു. താലിബാന് ആണ് ആക്രമണത്തിന് പിന്നിലെന്നാണ് റിപ്പോര്‍ട്ട്.\n2001ല് താലിബാനില് നിന്നും അധികാരം പിടിച്ചെടുത്ത ശേഷം നടക്കുന്ന മൂന്നാമത്തെ തെരഞ്ഞെടുപ്പാണിത്. നിരവധി തവണ താലിബാന്റെ ഭീഷണി മൂലവും വോട്ടര് പട്ടിക രജിസ്‌ട്രേഷന് പ്രക്രിയ പൂര്‍ത്തിയാകാത്തതിനാലും തെരഞ്ഞെടുപ്പ് നീട്ടി വെച്ചിരുന്നു. കഴിഞ്ഞ സെപ്റ്റംബറില് തെരഞ്ഞെടുപ്പ് ക്യാംപയിന് ആരംഭിച്ചത് മുതല് 10 സ്ഥാനാര്‍ത്ഥികള് കൊല്ലപ്പെട്ടിരുന്നു. രണ്ടു പേരെ തട്ടിക്കൊണ്ടു പോകുകയും ചെയ്തിട്ടുണ്ട്. വെടിയൊച്ചകളും സ്‌ഫോടനങ്ങളും ദിനചര്യയായ അഫ്ഗാന്റെ പകുതി ഭാഗവും നിയന്ത്രിക്കുന്നത് ഇപ്പോഴും താലിബാനാണ്.\nനെതന്യാഹുവിന്റെ തെരഞ്ഞെടുപ്പ് പ്രചാരണ ബോര്‍ഡില് മോദിയുടെ ചിത്രവും\nമുസ്‌ലിം വിലക്ക്; ഉത്തരവില് ട്രംപ് ഇന്ന് ഒപ്പുവെച്ചേക്കും\nയു.എസിന്റെ പശ്ചിമേഷ്യന് യോഗത്തില് പങ്കെടുക്കില്ലെന്ന് ഫലസ്തീന്\nപ്രളയക്കെടുതി: സമസ്ത ഫണ്ട് വിതരണം ഫെബ്രുവരി 9,10 തിയ്യതികളില്


Ananya, Hotel, Food, Food Poison, Kochi, അനന്യ, ഹോട്ടല്, ഭക്ഷണം, കൊച്ചി, ഭക്ഷ്യവിഷബാധ - Malayalam Filmibeat\n| Published: Saturday, August 4, 2012, 12:19 [IST]\nഭക്ഷ്യവിഷബാധയേറ്റതിനെ തുടര്‍ന്ന് കൊച്ചിയിലെ സ്വകാര്യ ആശുപത്രിയില് ചികിത്സയിലായിരുന്ന നടി അനന്യയെ കഴിഞ്ഞദിവസം വീട്ടിലേക്ക് മാറ്റി. നാല് ദിവസം മുമ്പ് വീട്ടിലുണ്ടാക്കിയ ഭക്ഷണത്തില് നിന്നാണ് അനന്യയ്ക്ക് വിഷബാധയേറ്റത്. കൊച്ചിയിലെ സ്വകാര്യ ആശുപത്രിയിലാണ് അനന്യയെ പ്രവേശിപ്പിച്ചത്.\nഅനന്യയ്ക്ക് കാര്യമായ പ്രശ്‌നങ്ങളൊന്നുമുണ്ടായിരുന്നില്ലെന്ന് ആശുപത്രി അധികൃതര് കഴിഞ്ഞദിവസം വ്യക്തമാക്കിയിരുന്നു. ചെറിയ തോതില് പനിയുമുണ്ടാായതിനാല് വീട്ടില് വിശ്രമിക്കുകയാണ്. എനിയ്ക്ക് ഒരു കുഴപ്പവുമില്ലെന്നും ഹാപ്പിയാണെന്നും അനന്യ പറഞ്ഞു. അനന്യയെ ശുശ്രൂഷിക്കാനായി പ്രതിശ്രുതവരന് ആഞ്ജനേയന് ഒപ്പമുണ്ട്. ആഞ്ജനേയനുമായുള്ള ബന്ധത്തെ വീട്ടുകാര് എതിര്‍ത്തതിനെ തുടര്‍ന്ന് അനന്യ ഇപ്പോള് ഒറ്റയ്ക്കാണ് താമസിക്കുന്നത്.\nസംസ്ഥാനത്ത് ഹോട്ടല് ഭക്ഷണം കഴിച്ച പലര്‍ക്കും അടുത്തിടെ ഭക്ഷ്യവിഷബാധയേറ്റിരുന്നു. തിരുവനന്തപുരത്തെ ഒരു ഹോട്ടലില് നിന്ന് ഷവര്‍മ കഴിച്ച് നടന് തിലകന്റെ മകനും ഡബ്ബിങ് ആര്‍ട്ടിസ്റ്റുമായ ഷോബി തിലകനും കുടുംബവും ഭക്ഷ്യവിഷബാധയെ തുടര്‍ന്ന് ആശുപത്രിയിലായിരുന്നു. ഇതേ ഹോട്ടലില് നിന്ന് ഷവര്‍മ കഴിച്ച് ഒരു യുവാവ് ബാംഗ്ലൂരില് മരിക്കുകയും ചെയ്തു.\nസംസ്ഥാനവ്യാപകമായി ഹോട്ടലുകള്‍ക്കെതിരെ പരാതി ഉയര്‍ന്നതിനെ തുടര്‍ന്ന് നടത്തിയ റെയ്ഡുകളില് ഒട്ടേറെ ഹോട്ടലുകള് വൃത്തിഹീനമായ സാഹചര്യത്തിലാണ് പ്രവര്‍ത്തിയ്ക്കുന്നതെന്ന ്കണ്ടെത്തിയിരുന്നു.\nRead more about: ananya hotel food kochi അനന്യ ഹോട്ടല് ഭക്ഷണം കൊച്ചി\nFamous Malayalam Actress Ananya was down with food poisoning\nStory first published: Saturday, August 4, 2012, 12:19 [IST]


അത്തരം സമയങ്ങളിൽ അവൻ മൂക്കുപൊത്തുന്നുണ്ടോ ? അല്പം ശ്രദ്ധിക്കുന്നത് നല്ലത് !\nവെള്ളി, 19 ജനുവരി 2018 (16:43 IST)\nസൗന്ദര്യത്തിനും സൗന്ദര്യ സംരക്ഷണ‌ത്തിനും ഏറെ പ്രാധാന്യം നൽകുന്നവരാണ് യൂത്ത്. അതിനാൽ തന്നെ അവരുടെ കയ്യിൽ സൗന്ദര്യ വർദ്ധന വസ്തുക്കൾക്കൊപ്പം പെഫ്യൂമും ഉണ്ടായിരിക്കും. ലോക്കൽ മുതൽ ബ്രാൻഡ് വരെയുള്ള പെർഫ്യൂമുകൾ ഇന്ന് വിപണിയിൽ സുലഭമാണ്. നമ്മൾ അടുത്തുചെല്ലുമ്പോൾ മറ്റൊരാൾക്ക് മൂക്ക് പൊത്തേണ്ടി വന്നാൽ അത് മോശമാണ്. ശ്രദ്ധിക്കുക.\nഎന്തുകാര്യം വാങ്ങിയാലും നമ്മൾ പല തവണ ആലോചിക്കുകയും ശ്രദ്ധിക്കുകയും ചെയ്യാറുണ്ട്. പ്രത്യേകിച്ചും സൗന്ദര്യ വർധന വസ്തുക്കളുടെ കാര്യത്തിൽ. ഒരു റിസ്ക് എടുക്കാൻ വയ്യ എന്നതുതന്നെയാണ് കാരണം. വിവിധ ഗന്ധങ്ങളില് ലഭിക്കുന്ന പെര്‍ഫ്യൂം തെരഞ്ഞടുക്കുമ്പോഴും ഉപയോഗിക്കുമ്പോഴും ശ്രദ്ധിക്കേണ്ട ചില കാര്യങ്ങളിതാ.\nനിരവധി ഗന്ധങ്ങളില് പെര്‍ഫ്യൂം ലഭ്യമാണ്. നിങ്ങളുപയോഗിക്കുന്ന പെര്‍ഫ്യൂം നിങ്ങളുടെ വ്യക്തിത്വത്തിന്റെ പ്രതിഫലനമായിരിക്കും. അതുകൊണ്ട് ഏത് ഫ്ലേവർ വേണമെന്ന് ആലോചിച്ച് മാത്രം തീരുമാനിക്കുക. ചെറിയ കുപ്പികളിലെ പെര്‍ഫ്യൂം വാങ്ങുന്നതാണ് എപ്പോഴും നല്ലത്. പെര്‍ഫ്യൂം പഴകുന്തോറും ഗുണവും മണവും കുറയും.\nപെര്‍ഫ്യൂമുകള് ഉപയോഗിക്കുന്നതിന് മുമ്പ് അടിച്ചു നോക്കി ശരീരത്തിന് അലര്‍ജിയുണ്ടാക്കുന്നില്ലെന്ന് ഉറപ്പു വരുത്തണം. സ്ത്രീകള്‍ക്കും പുരുഷന്മാര്‍ക്കും പ്രത്യേകം പ്രത്യേകം പെര്‍ഫ്യൂമുകള് ഉണ്ട്. ചിലത് ഇരുകൂട്ടര്‍ക്കും തെരഞ്ഞെടുക്കാം. ശരീരം വൃത്തിയാക്കിയ ശേഷമേ പെര്‍ഫ്യൂം ഉപയോഗിക്കാൻ പാടുള്ളു.\nനിങ്ങള് ഏറ്റവും അധികം ഇഷ്ടപ്പെടുന്ന സുഗന്ധം തെരഞ്ഞെടുക്കുക. പൂവിന്റെയോ, പഴത്തിന്റെയോ, ചന്ദനത്തിന്റെയോ ഗന്ധം തെരഞ്ഞെടുക്കാം. അത് നിങ്ങളുടെ ഇഷ്ടമാണ്. മനസ്സിന് ഇഷ്ടമില്ലാത്ത ഗന്ധമുള്ള പെർഫ്യൂം ഉപയോഗിച്ചാൽ ശശീരത്ത് പ്രതിഫലിയ്ക്കും പക്ഷേ ആത്മവിശ്വാസം ഉണ്ടായിരിക്കില്ല.\nനിങ്ങള്‍ക്ക് പ്രിയപ്പെട്ട സുഗന്ധം മനസില് സൂക്ഷിച്ചാല് സമാനമായത് പിന്നീട് തെരഞ്ഞടുക്കാന് എളുപ്പമായിരിക്കും. വാനിലയുടെയോ, കസ്തൂരിയുടേയോ ഗന്ധം തെരഞ്ഞടുത്താല് അത് പ്രതിഫലിപ്പിക്കുന്നത് നിങ്ങളുടെ ആത്മവിശ്വാസത്തെ ആയിരിക്കും.\nചർമ്മവും ഇക്കൂട്ടത്തിൽ വലിയൊരു പങ്കു വഹിയ്ക്കുന്നു‌ണ്ട്. ചര്‍മ്മത്തിന് യോജിച്ചതല്ലെങ്കില് പെര്‍ഫ്യൂം ശരിയായി പ്രവര്‍ത്തിക്കണമെന്നില്ല. വരണ്ട ചര്‍മ്മമുള്ളവരില് പെര്‍ഫ്യൂമിന്റെ സുഗന്ധം അധികം സമയം നിലനില്‍ക്കില്ല. ഈര്‍പ്പമുള്ള ചര്‍മ്മത്തിനേ ഗന്ധം ദീര്‍ഘ നേരം നിലനിര്‍ത്താന് സാധിക്കു. അതിനാല് വരണ്ട ചര്‍മ്മമുള്ളവര് മോസ്ച്ചറയ്‌സര് ഉപയോഗിച്ചതിന് ശേഷം പെര്‍ഫ്യൂം ഉപയോഗിക്കുക.\nനിങ്ങളുടെ രക്തം ഒ പോസറ്റീവ് ആണോ?- അറിഞ്ഞിരിക്കണം ഇക്കാര്യങ്ങൾ\nവണ്ണം കുറയ്ക്കാൻ ഈ കോഫി ബെസ്റ്റാണ് !\nഅറിയാമോ, പ്രണയത്തെക്കുറിച്ച് പൂച്ചകളും ചില കാര്യങ്ങൾ പഠിപ്പിക്കുന്നുണ്ട്\nയാത്രയിൽ മമ്മൂട്ടിയുടെ മകനായി എത്തുന്നത് ഈ താരം, ആവേശത്തിൽ ആരാധകർ\nകയ്‌പ്പുള്ള കുക്കുമ്പര് ഉപേക്ഷിക്കുകയല്ല, കഴിക്കുകയാണ് വേണ്ടത്; എന്തുകൊണ്ടെന്നല്ലേ ?\nപുരികമൊന്ന് വളർന്നാൽ ഉടന് ബ്യൂട്ടിപാർലറിലേക്ക് ഓടുന്നവരാണോ ? എട്ടിന്റെ പണി ഉറപ്പ് !\nഒരു നിമിഷം നില്‍ക്കാമോ ? എന്നാല് കാതില് പറഞ്ഞുതരാം, ഒരു കമ്മല്‍ക്കാര്യം !\nബ്യൂട്ടി പാര്‍ലറുകളില് പോകുന്നതെല്ലാം ശരി... പക്ഷേ അവിടെ നിങ്ങള് സുരക്ഷിതരാണോ?\nലിംഗത്തിന്‍റെ നീളം 19 ഇഞ്ച്, നടക്കാന് പോലുമാകാതെ 54കാരന്; എങ്കിലും ഈ ലോകറെക്കോര്‍ഡില് അഭിമാനം!\nറോസ്‌വാട്ടർകൊണ്ട് മുഖം കഴുകിയാൽ ഗുണങ്ങളേറെ !\nരാത്രിയിൽ പല്ല് തേക്കാൻ മടിയാണോ ? ശ്രദ്ധിക്കൂ ഇക്കാര്യങ്ങൾ !\nരുചിയിൽ മാത്രമല്ല ഗുണത്തിലും കേമൻ ഈ കുഴിമന്തി!\nരാവിലെ കുളിക്കരുത്, രാത്രിയില് കുളിക്കണം; നേട്ടങ്ങള് പലതാണ്